b'\n_START_ARTICLE_\nNakit\n_START_SECTION_\nNakit v Sloveniji\n_START_PARAGRAPH_\nSlovenija je na tak\xc5\xa1nem zemljepisnem podro\xc4\x8dju da so se na njem \xc5\xbee od najstarej\xc5\xa1ih \xc4\x8dasov kri\xc5\xbeale razli\xc4\x8dne karavanske in voja\xc5\xa1ke poti. To je opazno tudi pri arheolo\xc5\xa1kih najdbah nakita, tako je najdenega veliko nakita iz obdobja antike, starega veka, srednjega veka in novega veka, katerega zbira in hrani v svojih zbirkah Slovenski etnografski muzej v Ljubljani. Tudi drugi manj\xc5\xa1i muzeji v Sloveniji imajo manj\xc5\xa1e zbirke.\n_START_SECTION_\nOcenjevanje nakita\n_START_PARAGRAPH_\nOcenjevanje in primerjanje nakita med seboj je razmeroma zahtevna dejavnost, ki jo ve\xc4\x8dina nestrokovnjakov ne pozna, zato nas lahko hitro zavede da dolo\xc4\x8den nakit precenimo ali podcenimo. Pri ocenjevanju je potrebno upo\xc5\xa1tevati najprej material in njegovo ceno, nato kvaliteto izdelave in mojstrstvo izdelovalca nakita. Samo drag material \xc5\xa1e ne bo naredil tudi dragega nakita, pomembno vlogo ima tudi oblikovalec, ki bo materialu dodal dodatno vrednost; tak\xc5\xa1en izdelek ve\xc4\x8dkrat postane drobno umetni\xc5\xa1ko delo. Nakit postane velikokrat tudi predmet presti\xc5\xbea med bogatimi prebivalci. Cene nakita dolo\xc4\x8dajo obi\xc4\x8dajno veliki trgovci z nakitom, velike dra\xc5\xbebene hi\xc5\xa1e ali pa vrhunski oblikovalci teh izdelkov.'